2011年12月26日 (星期一)
阿仔病了! 發燒。
可能尋晚已經有D唔舒服, 怪不得成晚都好扭計! 不過感覺到佢好熱好慶時係今朝早。
食左4次藥了! 都係燒完又起! 都唔知駛唔駛帶佢去睇醫生, 因我記得上次佢發燒都係咁, 總之食完藥會退一陣, 但兩三個鐘左右又好燒!
阿仔病, 心都痛!
雖然唔舒服, 但我今朝同佢玩果架學步車, 本來係佢後面扶住架車同佢一齊行, 後來我放左手佢終於都識得推住架車黎行啦!!
點解我之前咁蠢一直都冇用咁既方法呢!! 唉!! 又浪費左咁多時間…
阿仔到今日都係未識行啊…..
下午我地去左新都城同阿仔影相, 行左唔係好耐就返屋企啦!
2011年12月23日 (星期五)
尋晚帶左阿仔去大埔做節食飯, 住幾晚返走。
但我出門口時唔記得帶埋頂冷帽 (呢幾日會好凍呀!) 所以收工即刻返去拎, 再入大埔, 食埋飯。
之後係一田買左五百蚊衫俾阿仔! 係芝麻街同跳跳虎! 因為阿仔睇YOUTUBE既ELMO唱歌就會好好笑! 好鐘意!
買左兩件衛衣一條厚褲同一條頸巾。
另外, 前兩晚開始織冷衫俾阿仔! 好希望可以趕及聖誕果日俾佢著! 雖然我知一定唔會織得好靚, 而且仲有人話隻色………….不過算啦! 第一次織著得到就夠啦…!
2011年12月17日 (星期六)
http://youtu.be/qCaoiUPiKvg
阿仔上第3堂PG了!
同上次差不多, 冇乜唔同。
仍係開頭好留意咁留意人地做乜, 但自己又唔跟住做, 例如拍手。
唔知係咪太眼訓呢? 今次比上次更少出聲! 係第一次最好笑, 係咁叫, 而第二次係咁拍檯, 企次就冇乜啦! 仍然係坐坐下坐唔定要"扇"落地….
仍然係見到個書櫃D書就爬爬爬, 對D書好有興趣!
而今次到最後吹泡泡, 阿仔就好開心啦! 係咁捉, 不過動作唔快, 慢~~~慢~~~咁伸~~隻~~手~~去~~捉~~~~!!
今次仍然係要搭的士走, 原因係..我以為果個站係返去, 點知原來唔係, 問人又問唔到個站係邊喎! 唯有搭的士啦…..